**Tabel de divergențe**

**la proiectul Hotărârii Guvernului Republicii Moldova**

 **cu privire la transmiterea unor bunuri imobile**

|  |  |  |  |
| --- | --- | --- | --- |
| **Nr crt** | **Autoritățile**  | **Obiecţii /propuneri** | **Rezultatul examinării** |
| 1 | Ministerul Finanţelor | În punctul 1 din proiect sintagma ”Se transmite” să se completeze cu sintagma ”cu titlu gratuit, cu acordul Consiliului raional Cahul” și mai departe după text. | Nu se acceptă, deoarece conform art.14 alin.(1) lit. b) din Legea nr.121-XV din 4 mai 2007 privind administrarea și deetatizarea proprietății publice, trecerea bunurilor distincte proprietate a statului în proprietatea unității administrativ-teritoriale și invers se efectuează cu titlu gratuit.  |
| 2 | Ministerul Economiei  | Se propune modificarea sintagmei ”bunuri imobiliare” atît în titlul proiectului actului normativ, cît și în nota informativă a proiectului, cu sintagma ”bunuri imobile” | Se acceptă. |
| Se consideră oportună completarea proiectului cu un punct nou care ar prevedea transferul bunurilor în cauză din domeniul public al statului în domeniul privat al statului și completarea notei informative a proiectului cu rezultatele raportului de expertiză, prin care s-a demonstrat încetarea necesității de aflare a bunurilor respective în domeniul public | Bunurile imobile se transmit din proprietatea publică a statului în proprietatea publică a raionului Cahul, dar nu din domeniul public al statului în domeniul privat al statului. |
| Se propune expunerea punctului 3 al proiectului după cum urmează: ”Agenția Relații Funciare și Cadastru va efectua modificarea documentației cadastrale, la cererea titularului de drept, în conformitate cu prevederile prezentei hotărâri”. | Lucrările de stabilire a hotarelor terenului proprietate publică a statului, gestionat de Școala Profesională nr.2 din or. Cahul au fost efectuate de către Î.S. ”Institutul de Proiectări pentru Organizarea Teritoriului” în anul 2014. La momentul actual imobilele nu sunt înregistrate în registrul bunurilor imobile. După transmiterea bunurilor, autoritățile administrației publice locale ale raionului Cahul, în comun cu Agenția Relații Funciare și Cadastru, vor asigura înregistrarea dreptului de proprietate publică a raionului Cahul asupra bunurilor imobile respective. |
| 3 | Ministerul Sănătății | Lipsa obiecțiilor și propunerilor. | Se ia act |
| 4 | Agenția Relații Funciare și Cadastru | Se recomandă Ministerului Educației să inițieze procedura de efectuare a lucrărilor cadastrale la nivel de teren și construcție. | Lucrările de stabilire a hotarelor terenului proprietate publică a statului, gestionat de Școala Profesională nr.2 din or. Cahul au fost efectuate de către Î.S. ”Institutul de Proiectări pentru Organizarea Teritoriului” în anul 2014. La momentul actual imobilele nu sunt înregistrate în registrul bunurilor imobile din motivul lipsei surselor financiare și, după transmiterea bunurilor, autoritățile administrației publice locale ale raionului Cahul vor efectua lucrările cadastrale. |
| Se propune completarea la finalul pct.1 al proiectului hotărîrii Guvernului cu următoarele cuvinte ”servitutea de trecere cu suprafața 0,0133 ha. | Se acceptă. |
| 5 | Centrul Național Anticorupție | Se recomandă Ministerului Educației, în vederea respectării legislației în vigoare, să delimiteze și să înregistreze bunurile imobile: clădirea căminului nr.3 al Școlii Profesionale nr.2 din or. Cahul și terenul aferent acesteia, pentru a stabili clar datele asupra acestor imobile. | Conform dosarului de inventariere tehnică, suprafața la sol a clădirii căminului nr.3 a Școlii Profesionale nr.2 din or. Cahul este de 476,7 m2. Conform planului geometric executat de către Î.S. ”Institutul de Proiectări pentru Organizarea Teritoriului” în anul 2014, terenul aferent acesteia este de 0,1825 ha. După transmiterea bunurilor, autoritățile administrației publice locale ale raionului Cahul vor finaliza lucrările cadastrale. |
| 6 | Ministerul Justiției | În titlu, pentru claritatea exprimării, propunem substituirea sintagmei ”bunuri imobile cu sintagma ”unor bunuri imobile” | Se acceptă. |

 **Ministru Corina FUSU**